Diari Oficial de la Generalitat Valenciana


Sumari del DOGV 9885, del 04-07-2024 (2024/6468)

Anunci de consulta pública prèvia del projecte de decret del Consell per a declarar bé d'interés cultural, amb categoria de monument, a favor de l'església de Sant Nicolau de Gandia.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   9885

Data del DOGV
:   04-07-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/6468


Data del document
:   24-06-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Anunci

Anunci de consulta pública prèvia del projecte de decret del Consell per a declarar bé d'interés cultural, amb categoria de monument, a favor de l'església de Sant Nicolau de Gandia. [2024/6468]  
En compliment de l'article 15 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, s'oferix a la ciutadania informació sobre els antecedents, els problemes que es pretenen solucionar amb la nova regulació, la necessitat i l'oportunitat de la seua aprovació, els objectius, les possibles solucions alternatives, i tota la informació que puga ajudar la ciutadania a formar-se una opinió sobre la problemàtica, mitjançant la pertinent consulta pública, abans de l'elaboració pel Consell del decret per a declarar bé d'interés cultural, amb categoria de monument, a favor de l'església de Sant Nicolau de Gandia.  
S'establix un període d'un mes des de l'endemà hàbil de la publicació d'esta consulta en el DOGV, conforme al que es disposa en l'article 14.4 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, a fi de demanar l'opinió de les persones i les organitzacions potencialment afectades, en consideració a l'impacte que puga tindre.  
  
En la fitxa adjunta es descriuen els problemes que es pretenen resoldre amb este projecte, les raons de la seua necessitat i l'oportunitat de la seua aprovació, els objectius que pretén i una anàlisi altres possibles alternatives (tant de tipus normatiu com d'una altra naturalesa) per a donar solució a la problemàtica detectada.  
Les aportacions i les opinions referides al projecte es realitzaran dins del termini indicat a través del portal de participació ciutadana de la Generalitat GVA Participa, apartat «Legislació col·laborativa», l'enllaç del qual és: Legislació col·laborativa - Consulta prèvia (gva.es); també podran presentar-se a través de l'adreça de correu electrònic dvor.fxluyuwnbvsni@fyq.tm.  
  
València, 24 de juny de 2024.- La directora general de Patrimoni Cultural: María del Pilar Tébar Martínez.  
  
  
A) Antecedents de la norma  
No existixen antecedents reguladors referents a fi d'esta norma. Se citen com a antecedents legals els articles 1, 2 i 26 de la Llei 4/1998, d'11 de juny, del patrimoni cultural valencià.  
  
B) Problemes que es pretenen solucionar amb la iniciativa  
La conservació i protecció patrimonial d'un bé que reunix singulars característics i rellevància per al patrimoni cultural.  
  
C) Necessitat i oportunitat de la seua aprovació  
La necessitat i oportunitat de la seua aprovació deriva del mandat legal contingut en l'article 9 de la Llei 4/1998, d'11 de juny, de la Generalitat, del patrimoni cultural valencià.  
  
D) Objectius de la norma  
Aprovar la declaració del bé immoble integrant del patrimoni cultural de la Comunitat Valenciana amb la categoria de Bé d'Interés Cultural pels seus singulars característics i rellevància.  
  
E) Possibles solucions alternatives reguladores i no reguladores  
No existix una altra possible solució ni alternativa reguladora, ni no reguladora. La norma constituïx un mandat legal previst en l'article 27 de la Llei 4/1998, d'11 de juny, de la Generalitat, del Patrimoni Cultural Valencià.